台灣地震|朱栢康睡夢中震醒以為冇事 朋友致電先知大件事
今早(3/4)台灣花蓮發生7.3級地震,是自1999年「921大地震」後,台灣25年來最強烈地震,身在台灣拍攝電影的朱栢康(朱康)都因為地震從睡夢中驚醒,他就即時錄音向外界報平安。
朱康回應時表示自己喺台灣經歷咗一次,人生遇過最大嘅地震。「我都係喺睡夢中被震醒、搖醒。醒咗時候仲喺度諗,地震喎,台灣有地震都正常,跟住繼續瞓喺床上面,完全無任何行動。直到地震一直都無走過(餘震),我先開始驚,覺得要起身,著返條褲,喺度諗點做,係咪要走出街,定匿喺枱底,然後地震停咗。」
震完之後,朱康就陸續收到台灣朋友短訊及電話,問有無事,「才知道今次地震原來咁強勁,佢哋自己都好驚。」朱康事後亦有走到戶外,指市面狀況暫時一切正常,他希望地震並無造成太大傷害,願當地朋友及市民平安。